kardosdrur/scandi-wiki huggingface dataset:
Spånsløjd

I spånsløjd fremstiller man ting af tykke høvlspåner, f.eks. spånkurve, måtter, grydeunderlag eller inventar til dukkehuset.

En almindelig høvl laver tynde høvlspåner, der let går i stykker, og som i øvrigt også kun er et biprodukt. For at lave de tykke høvlspåner til at flette med bruger man en speciel spånhøvl, en rubank hvor høvljernet ligger i en fladere vinkel og følgelig er slebet skarpere, og hvor kilen i spånhullet lader spånen komme op mellem kilen og høvlejernet. Langs den ene side (venstre side til højrehåndede) af høvlens sål er der anbragt en styreliste. Kun den midterste del af høvlen bruges ved spåntagning. De viste spånhøvle er hjemmelavede.

Selv om man bruger bløde træsorter til spånsløjd, gør det det lettere at høvle spånerne, at man lægger de brædder, der skal høvles til spåner, i blød i vand i en uges tid, så de kan blive gennemblødte, inden de skal forarbejdes. En firkantet murerbalje er god til formålet.

Spånerne bør holdes gennemblødte, mens flettearbejdet står på.

Spånsløjd er beslægtet med barksløjd, näverslöjd, hvor materialet er birkebark; men flere af de ting, man kan lave, er de samme.

Shakerbokse (eller shakeræsker) laves også med en tyk spån som central del. Se under: Shakermøbler.

Håndværk
Værktøj
Høvle
Sløjd
Husflid
Kulturteknik
Good Clean Family Entertainment You Can Trust

Good Clean Family Entertainment You Can Trust er opsamlingsalbum fra den danske rockgruppe D-A-D, som indeholder materiale fra 1985 til 1995. Det blev udgivet den 9. november 1995 på Medley Records.

Spor 
"Sleeping My Day Away"
"Bad Craziness"
"Jihad"
"Grow Or Pay"
"Reconstrucdead"
"Laugh'n'a 1/2"
"Marlboro Man"
"Rim of Hell"
"Girl Nation"
"Point of View"
"Helpyourselfish"
"I Won't Cut My Hair (Live)"
"Riding with Sue (Live)"
"It's After Dark (Live)"
"Counting the Cattle" (skjult spor)

D-A-D-album
Album fra 1995
Arteriole

Arteriole er de mindste af arteriens forgreninger og karsektionen med det højeste modstand. Karvæggene indeholder glat muskulatur, som kan dilatere (udvides) og kontrahere (sammentrækkes) ved stigende aktivitet i vævenes sympatiske nervefibrer. Nervetilslutningen frigør noradrenalin. Ved stigende aktivitet mindsker arteriolens diameter, og trykket vokser. Justeringen af arteriolernes diameter har to funktioner: at fordele blodstrømmen og at regulere blodtrykket. Blodet føres videre ind i kapillærsystemet via de prekapillære sfinktrer (ringmuskler).

Kardiologi
Arterie

Arterie (Latin: arteria betød  "luftholdig" jf. græske aer og engelske air, da man troede at åresystemet indeholdt luft). Arterier er blodårer, der altid fører blodet fra hjertet i modsætning til vener, der altid fører blodet til hjertet.

Arterier fører derfor ikke altid iltholdig blod med sig; det ses i det lille kredsløb (lungekredsløbet). Her fører arterien truncus pulmonalis afiltet blod med sig til lungerne, og lungevenerne (vv. pulmonales) fører iltet blod tilbage til hjertet. 

Den mest kendte arterie er aorta, som på dansk kaldes hovedpulsåren. 

Arterioler er de mindste arterier. De fører det iltede blod det sidste stykke ud til kapillærene.
De kaldes også muskulære arterier, da de er omgivet af glat muskulatur, der kan regulere diameteren. Her ses et stort fald i trykket i forhold til arterierne.

Arteriernes opbygning 

Arterierne er elastiske kar. Det er nødvendigt, da det arterielle blod fra hjertet ikke flyder i en jævn strøm, men kommer i stød, der skyldes hjerteaktionen. Karrene skal derfor kunne tilpasse sig denne skiftende blodvolumen. Elasticiteten af de store arterier muliggør, at de kan akkumulere en stor del af hjertets slagvolumen fra systolen og frigøre dette i diastolen. Herved sker der en udjævning af blodstrømmen, så den ikke kun løber i den tid, hvor hjertet trækker sig sammen (systolen). 
I karvæggene ligger muskler, der kan udvide og sammentrække karrene, hvorved deres indre diameter (lumen) ændres. Denne ændring i karrenes aktivitet vil, hvis der er tale om en lille arterie (arteriole), betyde en ændring i modstanden i karret, så blodtrykket kan reguleres. Modstanden i de store arterier er meget lille, og her vil en ændring i karrets aktivitet betyde, at elasticiteten ændrer sigm, og hvor meget blod arterien kan akkumulere i systolen. 

Forestiller man sig et tværsnit af en arterie (fx aorta) vil man finde tre lag, der tilsammen udgør karvæggen. Det drejer sig indefra og ud om tunica intima, media et adventitia, altså inderste, midterste og yderste hinde eller hylster.
 Tunica intima er laget, der er i kontakt med blodet, så det består af endotelceller, som groft sagt bare er en beskyttende beklædning.
 Tunica media er laget, der indeholder det elastiske væv og den glatte muskulatur, der justerer blodtrykket.
 Tunica adventitia er det lag bindevæv, der holder sammen på det hele. Det er også her blodkarrets egen blodforsyning indtræder fra udefrakommende små arterier, ligesom den glatte muskulaturs nerver også træder ind i karret her.

Se også 

 Aorta
 Blodtryk
 Vene
 Kapillær

 
Histologi
Fysiologi
12 X 5

12 X 5 er det andet amerikanske album fra The Rolling Stones, der blev udgivet i 1964. Det fulgte efter det meget succesfulde debutalbum  The Rolling Stones  fra England, og det lovende salg i Amerika stadfæstede  England’s Newest Hit Makers (The Rolling Stones).  

Ikke overraskende fulgte 12 X 5 derfor i sin forgængers fodspor ved hovedsagelig at bestå at  R’n’B covers, men der var dog tre sange fra det stadig voksende sangskriverpar Mick Jagger / Keith Richards. Derud over var der også to sange under pseudonymet Nanker Phelge som bandet også skrev under. 

Efter nogle indspilninger i Chicago i juni 1964 havde The Rolling Stones pladeselskab Decca Records udgivet fem sange på en EP. På grund af at EP ikke var så økonomisk givende i USA besluttede London Records – deres amerikanske pladeselskab på det tidspunkt – at lave en EP med 12 sange af fem forskellige musikere, derfra albummets navn. Decca brugte det samme cover (uden teksten) til The Rolling Stones andet engelske album The Rolling Stones No. 2, der blev udgivet i begyndelsen af 1965.

12 X 5 viste sig at sælge hurtigere end England’s Newest Hit Makers, og fik en tredje plads og solgte guld meget snart.

Spor 

"Around and Around" (Chuck Berry) – 3:03 
"Confessin' the Blues" (Jay McShann/Walter Brown) – 2:47 
"Empty Heart" (Nanker Phelge) – 2:37 
"Time Is on My Side" (Norman Meade) – 2:53 
  Denne version at sangen starter med en guitar intro. 
"Good Times, Bad Times" (Mick Jagger/Keith Richards) – 2:30 
"It's All Over Now" (Bobby Womack/Shirley Jean Womack) – 3:26 
"2120 South Michigan Avenue" (Nanker Phelge) – 3:38 
  Dette er den fulde længde af sange, før kun hørt på pirat sender. 
"Under the Boardwalk" (Arthur Resnick/Kenny Young) – 2:46 
"Congratulations" (Mick Jagger/Keith Richards) – 2:29 
"Grown Up Wrong" (Mick Jagger/Keith Richards) – 2:05 
"If You Need Me" (Robert Bateman/Wilson Pickett) – 2:04 
"Susie Q" (Eleanor Broadwater/Stan Lewis/Dale Hawkins) – 1:50

Musikere 

Mick Jagger – Sang, Tambourine, Kor, Mundharmonika, Perkussion 
Keith Richards – Kor, Elektriske Guitar, Guitar, Akustisk Guitar 
Brian Jones – Mundharmonika, Guitar, Elektriske Guitar, Kor, Akustisk Guitar, Slide Guitar, Orgel, Perkussion 
Charlie Watts – Trommer 
Bill Wyman – Bass, Kor 
Ian Stewart – Orgel, Klaver

Eksterne henvisninger 

12 X 5 Rolling Stones 

Album fra 1964
Rolling Stones-album
The Early Years

The Early Years er rockgruppen D-A-Ds tredje opsamlingsalbum. Det indeholder alle numre fra deres to første albums Call of the Wild og D.A.D. Draws A Circle, deres første Ep Standin' On the Never Never samt ekstramateriale med blandt andet remix og radioklip.

Spor

CD 1 
Call Of The Wild
  1.  Land Of Their Choice 
  2.  Call Of The Wild 
  3.  Riding With Sue 
  4.  Marlboro Man 
  5.  Counting The Cattle 
  6.  Jackie O 
  7.  Trucker 
  8.  Rock River 
  9.  Jonnie 
 10.  Son Of A Gun 
 11. It's After Dark 
D.A.D. Draws A Circle 
 12.  Isn't That Wild 
 13.  A Horse With No Name 
 14.  Mighty Highty High 
 15.  I Won't Cut My Hair 
 16.  Black Crickets 
 17.  There's A Ship 
 18.  God's Favorite 
 19.  10 Knots 
 20.  Ride My Train 
 21.  Rather Live Than Die

CD 2 
Standin' On The Never Never
  1. Up, Up Over The Mountain Top
  2. Marlboro Man
  3. Never Never (Indian Love)
Ekstra materiale
  4. Ride My Train (2000 Remix)
  5. It's After Dark (video version)
  6. Trucker (2000 remix single version/radio edit)
  7. Trucker (2000 remix club version)
  8. Trucker (1987 New York remix)
  9. Trucker (1987 jab dub)
 10. There's A Ship (The 1987 megamix)
 11. Rin Tin Tin (demo)
 12. It's A Sad Sad X-mas (single version)
 13. The Danish Radio 1987/88 New year's jingle 1: "The Party"
 14. The Danish Radio 1987/88 New year's jingle 2: "From Us To You"
 15. The Danish Radio 1987/88 New year's jingle 3: "Fireworks"
 16. Land Of Their Choice (live 1985)
 17. Radio Voice interview: "The Whopper End"

D-A-D-album
Album fra 2000
Cynofobi

Cynofobi er en angst for hunde.
Personer med cynofobi har ofte haft en skrækkelig oplevelse med hunde i sin barndom, f.eks. at han eller hun blev overfaldet eller blev bidt af en hund.
Denne fobi er lige så almindelig i Danmark som araknofobi (edderkoppefrygt)
Typisk er det børn og unge, der går fuldstændig i panik og prøver skjule sig eller blot flygte, imens en voksen kan tage det stille og roligt.

Se også 
fobi
fobier
hund

Fobier
Green Lantern

Green Lantern er navnet på flere tegneseriesuperhelte fra forlaget DC Comics. Green Lantern blev oprindeligt kaldt Grønne Lygte på dansk.

Den første Green Lantern, Alan Scott, havde debut i All-American Comics #16 (juli 1940). Serien blev skrevet af Bill Finger og tegnet af Martin Nodell. Den mest kendte Green Lantern er Hal Jordan, som havde debut i Showcase #22 (oktober 1959) og som blev skabt af John Broome og Gil Kane.

Kendetegnet for Green Lantern-figurerne er deres "kraftring". Den første Green Lanterns ring var magisk, mens de øvrige har fået deres kraftring fra Guardians of The Universe (Universets Vogtere), som uddelte dem til værdige kandidater til at træde ind i Green Lantern-korpset, en slags intergalaktisk politikorps.

Superhelte
DC Comics
Tjæreby (Hillerød Kommune)

Tjæreby ligger i Nordsjælland og er en landsby ca. 4 km. vest for Hillerød i Hillerød Kommune. Tjæreby hører til Region Hovedstaden. I landsbyen ligger Tjæreby Kirke.

Ekstern henvisning 
 Tjæreby Kirke

Lokaliteter i Hillerød Kommune
The Rolling Stones, Now!

The Rolling Stones, Now! er det tredje amerikanske album fra The Rolling Stones, og blev udgivet af deres amerikanske pladeselskab London Records i 1965.

Albummet indeholdt syv numre fra deres andet engelske album The Rolling Stones No. 2, og nogle af sangene på The Rolling Stones, Now! blev først udgivet i England på deres næste album Out of Our Heads, som udkom senere i 1965.

"Little Red Rooster" var et nyligt engelsk nummer 1 hit, og singlen "Surprise, Surprise" kom ikke på noget engelsk The Rolling Stones album før i 1989. 

Fire af sangene på The Rolling Stones, Now! var skrevet af sangskriverne Mick Jagger og  Keith Richard (der ikke brugte s i sit navn før 1979).

The Rolling Stones, Now! bliver generelt betragtet som et stærkt album, og som højdepunktet i deres karriere. The Rolling Stones, Now! fik en femte plads i USA, og solgte guld til The Rolling Stones.

Spor 
"Everybody Needs Somebody To Love" (Solomon Burke/Bert Russell/Jerry Wexler) – 2:58 
Dette er en kortere version end den på, en fem munitter lang udgave findes på The Rolling Stones No. 2.  
"Down Home Girl" (Jerry Leiber/Arthur Butler) – 4:12 
"You Can't Catch Me" (Chuck Berry) – 3:39 
"Heart of Stone" (Mick Jagger/Keith Richards) – 2:49 
"What A Shame" (Mick Jagger/Keith Richards) – 3:05 
"I Need You Baby (Mona)" (Ellas McDaniel) – 3:35 
 Først udgivet på bandets debutalbum  The Rolling Stones, men ikke udgivet på den amerikanske version England's Newest Hit Makers) til fordel  for "Not Fade Away 
"Down The Road Apiece" (Don Raye) – 2:55 
"Off the Hook" (Mick Jagger/Keith Richards) – 2:34 
"Pain In My Heart" (Naomi Neville) – 2:12 
"Oh Baby (We Got A Good Thing Goin')" (Barbara Lynn Ozen) – 2:08 
"Little Red Rooster" (Willie Dixon) – 3:05 
"Surprise, Surprise" (Mick Jagger/Keith Richards) – 2:31

Musikere 

Mick Jagger – Sang, Kor, Harmonica, Percussion, Tambourine 
Keith Richards – Elektrisk Guitar, Akustisk Guitar 
Brian Jones – Elektrisk Guitar, Slide Guitar, Piano, Kor, Guitar, Mundharmonika, Tamborin 
Charlie Watts – Trommer, Perkussion 
Bill Wyman – Bass, Kor
Jack Nitzsche – Klaver
Ian Stewart – Klaver

Eksterne henvisninger 
The Rolling Stones, Now! 
The Rolling Stones, Now!

Album fra 1965
Rolling Stones-album
En gang drog vi ud for at slå tiden ihjel

En gang drog vi ud for at slå tiden ihjel er titlen på Lars Lilholt Bands 4. album fra 1989.

Spor 

 Indgang
 Gi' det blå tilbage 
 Tines sang
 Høstfesten
 Den blå fugls æg
 Alt hvad jeg er
 Hilton Hotel
 For tænde lys
 Mirakler og magi
 Sælkvinden
 For længe længe siden
 Opel Kaptajn
 Er der mon dale

Musikere 

 Lars Lilholt (Vokal, violin, dulcimer, drejelire og krumhorn og mere)
 Klaus Thrane (Trommer og percussion)
 Kristian Lilholt ( keyboards, guitar og bas)
 Tine Lilholt (Fløjte, keyboards og vokal)
 Tommy Kejser (Bas)
 Gert Vincent (Guitar)

Kilder

Lars Lilholt Band-album
Album fra 1989
Green Arrow

Green Arrow er en tegneseriehelt fra forlaget DC Comics. Green Arrow hed oprindeligt Grønne Pil på dansk. Figuren er skabt af Mort Weisinger og George Papp og fik sin debut i More Fun Comics #73 i 1941. Green Arrow's hemmelige identitet er Oliver Queen, millionær og borgmester for den fiktive by Starling City.

Green Arrow optræder i en Robin Hood-agtig dragt og skyder med bue og pil. Det er ikke bare almindelige pile, han har i koggeret, der er limpile, netpile, eksploderende pile, brandslukkende pile osv.

I de første 25 år af sin karriere var Green Arrow en forholdsvis intetsigende helt, men i slutningen af 1960'erne skiftede serien karakter, da forfatterne lod ham miste sin formue. De gjorde ham til en forkæmper for arbejderklassen og de fattige, hvad der på dette tidspunkt var unikt inden for genren.

Efter Oliver Queens død optrådte hans søn, Connor Hawke, også som Green Arrow.

I tv-serien Smallville, som handler om Clark Kents udvikling til den voksne Superman, er Oliver Queen tilbage i playboy-rollen, samtidig med at han er Green Arrow, når han jager forbrydere.

Superhelte
Flowers

{{Album
 |Titel         = Flowers
 |Kunstner      = The Rolling Stones
 |Type          = opsamling
 |Spor          = 12
 |Genre         = Rock  Pop
 |Længde        = 37:20
 |Sprog         = Engelsk
 |Indspillet    = 3. december 1965 -  13. december 1966
 |Udgivet       = 3. juli 1967
 |Producer      = Andrew Loog Oldham
 |Udgiver       = London/  ABKCO
 |Anmeldelser   =
 |Før           = Between The Buttons(1967)
 |Nu            = Flowers  (1965)
 |Efter         = Their Satanic Majesties Request' (1967)
 |Langtype      =
 |Kompileret af =
 |Diverse       =
}}Flowers er et opsamlingsalbum fra The Rolling Stones, og blev udgivet i 1967. Det er et virvar at numre der enten havde været udgivet på singler eller som ikke var medtaget på de amerikanske udgaver af albummene Aftermath og Between The Buttons

Titlen henviser til albummets cover, hvor der var blomster under hvert af bandets medlemmers protrætter. Basssist Bill Wyman hævder, at Mick Jagger og Keith Richards overlagt havde arrangeret at stilken uden Brian Jones blomst ikke havde blade som en spøg. Han siger senere: " Jeg forstod ikke spøgen".Flowers fik en tredje plads på USA hitlister senere på sommeren 1967, og solgte guld. 

 Spor 

Alle sange er skrevet af Mick Jagger & Keith Richards medmindre andet er anført.

Sangene "My Girl", "Ride On, Baby" og "Sittin' On A Fence", var ekslusive for dette album.
"Ruby Tuesday" – 3:17  En single udgivet januar 1967 og desuden medtaget på den amerikanske udgave af Between The Buttons. "Have You Seen Your Mother, Baby, Standing in the Shadow?" – 2:34  Udgivet på single i september 1966. "Let's Spend the Night Together" – 3:36  En single udgivet januar 1967 og desuden medtaget på den amerikanske udgave af Between The Buttons .
"Lady Jane" – 3:08  Oprindeligt udgivet på både den engelske og amerikanske udgave af Aftermath i 1966. "Out of Time" – 3:41  Oprindeligt udgivet på den engelske udgave af Aftermath i 1966. Denne version er dog forkortet. "My Girl" (Smokey Robinson/Ronald White) – 2:38 
"Back Street Girl" – 3:26  
"Please Go Home" – 3:17 
7-8 oprindeligt udgivet på den engelske version af Between The Buttons, men fravalgt på den amerikanske version.
"Mother's Little Helper" – 2:46 
"Take It or Leave It" – 2:46 
9-10 oprindeligt udgivet på den engelske version af Aftermath, men fravalgt på den amerikanske version.''
"Ride On, Baby" – 2:52 
"Sittin' on a Fence" – 3:03

Eksterne henvisninger 

Flowers 

Album fra 1967
Rolling Stones-album
December's Children (And Everybody's)

December's Children (And Everybody's) er det femte amerikanske album fra The Rolling Stones, og det blev udgivet sent i 1965.

Dannet hovedsagelig under en to dages lang indspilning i september for at færdiggøre det engelske  Out of Our Heads samt deres nye single "Get Me Out Of My Cloud". Der er numre på albummet der er optaget helt tilbage i 1963.

Størstedelen af sangene er skrevet af Mick Jagger og Keith Richards, der sammen skrev stærke sange som "I'm Free" og "The Singer Not the Song", ligesom størstedelen af de hits som "As Tears Go By" and "Get off of My Cloud".

Spor 

Alle sange er skrevet af Mick Jagger and Keith Richards udtaget hvor andet er påført.

 "She Said Yeah" (Sonny Christy/Roddy Jackson) – 1:34
 "Talkin' about You" (Chuck Berry) – 2:31
 "You Better Move On" (Arthur Alexander) – 2:39
  Først udgivet i England i januar 1964 på The Rolling Stones EP
 "Look What You've Done" ( McKinley Morganfield) – 2:16
 "The Singer Not the Song" – 2:22
  Udgivet som B-Side på "Get Off of My Cloud" i Englang.
 "Route 66" (Bobby Troup) live – 2:39
 "Get Off of My Cloud" – 2:55
 "I'm Free" – 2:23
  Udgivet som B-Side på "Get Off of My Cloud" i USA
 "As Tears Go By  (Mick Jagger/Keith Richards/Andrew Loog Oldham) – 2:45
  Skrevet i 1964 og først udgivet af Marianne Faithfull.
 "Gotta Get Away" – 2:07
 "Blue Turns to Grey" – 2:29
 "I'm Moving On" (Hank Snow) live – 2:14
  Numre 6 og 12  er optaget live i marts 1965 i England, og blev først udgivet i juni på  got LIVE if you want it! EP

Musikere 

 Mick Jagger – Sang, Kor
 Keith Richards – Elektriske Guitar, Kor, Guitar, Akustisk Guitar
 Brian Jones – Elektriske Guitar, Kor, Guitar, Akustisk Guitar, Slide Guitar, Orgel, Mundharmonika
 Charlie Watts – Trommer
 Bill Wyman – Bass
 James W. Alexander – Tamborin
 Mike Leander Orchestra – Strenge instrumenter
 Ian Stewart – Klaver

Eksterne henvisninger 
 December's Children (And Everybody's) 

Album fra 1967
Rolling Stones-album
Francis Rocco Prestia

Francis "Rocco" Prestia (født 7. marts 1951 i Sonora, Californien, USA, død 29. september 2020) var en amerikansk bassist, der bl.a. spillede i funk- og soulbandet Tower of Power. Rocco var med i bandet siden begyndelsen i 1968.

I 1999 udgav han et soloalbum Everybody on the Bus.

Han benyttede stilen "finger-style funk", som han selv udviklede. Han producerede en film, hvor han instruerede stilen til andre bassister. I filmen, der har titlen Fingerstyle Funk, optræder hele Tower of Power også.

Decemberudgaven 1997 af magasinet Bass Player Magazine er prydet af Roccos billede, og i bladet er en stor artikel med bassisten.

Referencer 

Medlemmer af Tower of Power
Bassister fra USA
USA's geografi

USA er, målt efter areal, det tredjestørste land i verden efter Rusland og  Canada. USA har også den tredje største befolkning. USA's fastland ligger mellem det nordlige Atlanterhav i øst, det nordlige Stillehav i vest, Mexico og den mexicanske Golf i syd og Canada i nord. Staten Alaska grænser også op til Canada med Stillehavet i syd og Ishavet i nord. Vest for Alaska, tværs over Beringstrædet, er Rusland. Staten Hawaii ligger på et arkipelag i Stillehavet sydvest for det nordamerikanske fastland.

USA har meget varierende terrænforhold, specielt i vest. Løvfældende planter og græsjord er meget fremherskende i øst, hvorefter det går over i prærier, nåleskove og Rocky Mountains i vest, og ørkener i sydvest, samt Pacific Northwest som er præget af et meget fugtigt klima. I den nordøstlige del af landet bor en stor del af befolkningen nær de store søer og østkysten.

På grund af sit varierede terræn og klima (alt fra polarklima til tropisk klima) har USA verdens mest forskelligartede plante- og dyreliv.

Referencer
USA's plante- og dyreliv

USA har over 17.000 identificerede naturlige træ- og plantearter, deriblandt 5.000 blot i Californien (som også er hjemsted for de højeste, mest massive og ældste træer i verden). Med sit miljø som strækker sig fra det tropiske til det polare, er USA's flora den mest forskelligartede i hele verden; alligevel skader tusinder af fremmede eksotiske arter nogle gange det 'indfødte' plante- og dyreliv. Over 400 pattedyrearter, 700 fuglearter, 500 reptil- og amfibiearter og 90.000 insektarter er blevet dokumenteret. Mange planter og dyr er ofte koncentrerede i små områder, og nogle er udrydningstruede. USA vedtog Endangered Species Act i 1973 for at beskytte hjemmehørende plante- og dyrearter og deres omgivelser.

USA har været meget aktivt i diverse fredningsprocesser; i 1872 blev verdens første nationalpark oprettet i Yellowstone. Siden er der blevet udpeget 57 yderligere nationalparker og hundreder af andre føderalt bestyrede parker og skove. I nogle dele af landet er der blevet etableret områder med vildnis for at sikre en længerevarende beskyttelse af de uberørte omgivelser. U.S. Fish and Wildlife Service overvåger de truede dyrearter, og har sat et antal områder af til bevarelse af arterne og deres omgivelser. Samlet set regulerer USA's regering 2.643.807 km², som er 28,8% af USA's totale landområde. Størstedelen af dette land er beskyttede skove og parker, men nogle områder er lejet ud til selskaber som borer efter olie og naturgas, til minedrift, eller til kvægdrivning.

Referencer 

Plante- og dyreliv
Nordamerikas fauna
Økologi
Oudenaarde

Oudenaarde (fransk: Audenarde) er en by i provinsen Østflandern i Belgien, beliggende lidt syd for Gent. Indbyggertallet er pr. 1. juli 2006 på 28.690 mennesker, og byen har et areal på 68,06 km².

Før i tiden var byen kendt i hele Europa for produktionen af vægtæpper. Denne industri kendte sin glansperiode i det sekstende århundrede, men fortsatte indtil det attende århundrede. I dag kaldes byen for Flamske Ardennernes Perle.

Referencer

Eksterne henvisninger 

 Officiel hjemmeside 

Byer i Belgien
Flandern
Lokaliteter ved Flandern Rundt
Stødlade

En stødlade = et stødlad = en studslade = et studslad 

Denne stødlade er produceret engang i 1960'erne til sløjdundervisningen i Københavns kommune. Den er af bøgetræ og med sidevanger af birketræskrydsfiner. Længde 26,7 cm; bredde 7,5 cm. Til højre ses stødladen ovenfra.

En stødlade bruges ved endestudsning, dvs. høvling af endefladen af et stykke træ. Det ene formål er at yde en støtte, så endetræet ikke flækker ud under høvlingen, og det andet formål er at kunne holde høvlen i en bestemt vinkel, her 90 grader; men der er også stødlader til 45 grader. 

Stødladen spændes fast i høvlebænkens fortang. Det bræt, der skal endestudses, anbringes i spalten, og høvlen føres mellem vangerne.

Ekstern henvisning 
 Børge Askholms værktøjshåndbog 

Træværktøj
Værktøj med holdefunktion
Sløjd
Delta Amacuro

Delta Amacuro er en af Venezuelas 23 delstater (estados). Delstaten er beliggende i det nordøstlige hjørne af Venezuela ved deltaet af Orinoco-floden, og dens hovedstad hedder Tucupita. Delta Amacuro dækker et areal på 40.200km² og har en population på 152.700 indbyggere (2007).

Delta Amacuro er inddelt i 4 kommuner (municipios).

Historie 
Området har kun været selvstændig delstat fra 1991, hvor den blev adskilt fra delstaten Bolívar.

Økonomi 
De vigtigste økonomiske aspekter i delstaten er fiskeri og udvinding samt raffinering af olie.

Eksterne henvisninger 

Delstater i Venezuela